b'\n_START_ARTICLE_\nM\xc3\xa9s enll\xc3\xa0 del dubte\n_START_SECTION_\nArgument\n_START_PARAGRAPH_\nFermall final de la seva traject\xc3\xb2ria americana, M\xc3\xa9s enll\xc3\xa0 del dubte \xc3\xa9s un film menor, obra de talent d\'un director efica\xc3\xa7, per\xc3\xb2 cansat que, tanmateix, sap adaptar-se perfectament als rigors de la s\xc3\xa8rie B. Darrere el projecte es trob\xc3\xa0 un productor independent, tamb\xc3\xa9 d\'origen alemany, que abans de tot volia donar-se el luxe de transcendir les seves pr\xc3\xb2pies aventures empresarials en el marc del cinema barat i de r\xc3\xa0pid consum en programes dobles i auto cinemes per mitj\xc3\xa0 d\'una petita obra mestra que a m\xc3\xa9s de recuperar la inversi\xc3\xb3 li atorgu\xc3\xa9s cert prestigi davant la critica. Curiosament, i tot i tractar-se de Lang, el primer dels objectius fou superat amplament, mentre que haurien passar quasi dues d\xc3\xa8cades fins que la cr\xc3\xadtica francesa a trav\xc3\xa9s d\'alguns articles escrits per MacMahon i Fran\xc3\xa7ois Truffaut l\'encant d\'un thriller que ja voldrien per a si mateix molts dels directors dels nostres dies._NEWLINE_Ambientat de ple en aquesta societat fascinant i plena a vessar de clarobscurs, M\xc3\xa9s enll\xc3\xa0 del dubte \xc3\xa9s la petita i tr\xc3\xa0gica hist\xc3\xb2ria de Tom Garret, un periodista de segona fila que pret\xc3\xa9n fer realitat la seva personal visi\xc3\xb3 del somni americ\xc3\xa0 mitjan\xc3\xa7ant el seu festeig amb la filla d\'un magnat de la premsa, amb una apassionada oposici\xc3\xb3 a la pena capital. Aprofitant-se d\'aquest tret ideol\xc3\xb2gic que quasi voreja la passi\xc3\xb3, Tom proposa al patr\xc3\xb3 i futur sogre el tema del que en pret\xc3\xa9n sigui la gran novel\xc2\xb7la americana: autoimplicar-se en un cas d\'assassinat mitjan\xc3\xa7ant proves d\'escassa consist\xc3\xa8ncia que quasi amb tota seguretat m\xc3\xa9s que suficients perqu\xc3\xa8 un jurat el condemni a mort._NEWLINE_Tal vegada fascinat per semblant gosadia, el vell magnat accedeix a ser part del joc i es compromet amb el seu periodista estrella a mantenir en secret la veritat sobre aquestes proves i no desvetllar-les fins que Tom sigui condemnat a morir en la cadira el\xc3\xa8ctrica. Es tracta d\'un acord entre cavallers en qu\xc3\xa8 ambdues parts hi poden sortir guanyant: Tom aconseguir\xc3\xa0 la notorietat que tant desitja, que tamb\xc3\xa9 inclou el seu matrimoni en condicions m\xc3\xa9s avantatjoses, i el magnat podr\xc3\xa0 batre als seus oponents en mig d\'un espectacle dissenyat a la seva mesura. Per\xc3\xb2 tanmateix, un cop el macabre carrusel es posa en marxa, tamb\xc3\xa9 es desfermaran les forces de l\'atzar i de la ironia, i una vegada que Tom ha estat en efecte condemnat a morir en la cadira el\xc3\xa8ctrica, acusat d\'un crim que no va cometre, el seu c\xc3\xb2mplice en el muntatge mor en un accident de cotxe, el que el convertir\xc3\xa0 en impossible la seva intenci\xc3\xb3 de donar a con\xc3\xa8ixer les proves que demostren que tot fou un muntatge._NEWLINE_No cal imaginar un final m\xc3\xa9s tr\xc3\xa0gic, corprenedor i fins malintencionat per aquesta hist\xc3\xb2ria que apunta amb id\xc3\xa8ntica precisi\xc3\xb3 als errors intr\xc3\xadnsecs de la societat nord-americana, en especial la pena de mort i no pocs dels detalls que conformen la seva b\xc3\xa0rbara i in\xc3\xbatil posada en escena: el fiscal, el jutge, la defensa, el jurat compost per ciutadans de peu i la capacitat d\'uns i d\'altres per influir-ne m\xc3\xbatuament sense que arribin a importar massa els drets del reu; en el pla personal, l\'ambici\xc3\xb3 i les \xc3\xa0nsies de notorietat a costa de tot; no importa si amb aix\xc3\xb2 es tor\xc3\xa7a el natural i honest sentiment, contrari a la idea de l\'home, que arrabassa des de la legalitat les vides dels seus semblants?. En fi, tot un conjunt de forces igualment descontrolades, amb intencions i efectes, des de l\'ostentaci\xc3\xb3 a la trag\xc3\xa8dia, formen part de la vida quotidiana. Tampoc cal esperar que un simple artes\xc3\xa0 de la s\xc3\xa8rie B, pogu\xc3\xa9s condensar aquesta c\xc3\xa0rrega narrativa i fer-la realitat mitjan\xc3\xa7ant un rodatge en temps r\xc3\xa8cord, a penes quatre setmanes. Sens dubte, es tracta d\'una obra menor, per\xc3\xb2 nom\xc3\xa9s si la comparem amb els t\xc3\xadtols anteriors que formen la filmografia de Lang.\n_START_SECTION_\nCritica\n_START_PARAGRAPH_\nDennis L. White descriu Beyond a Reasonable Doubt de "impacte considerable, degut no nom\xc3\xa9s a l\'estil visual, sin\xc3\xb3 tamb\xc3\xa9 per l\'estructura narrativa i humor i a la trama expertament ideada, en la que el turnabout \xc3\xa9s tant sorprenent com convincent"'